Føroyar og ES í einari broytingartíð í Evropa Hósdagin 10. oktober skipar Uttanríkis- og mentamálaráðið í samstarvi við Fróðskaparsetur Føroya fyri kunnandi tiltaki um Føroyar og ES. Tiltakið er alment og verður í Kongshøll í Sjóvinnuhúsinum frá 09.00 til 12.00. Evropa Samveldið er og verður framvegis størsti marknaðurin fyri føroyskan útflutning, eisini eftir Brexit, og hóast aðrir marknaðir kring heimin fáa alsamt størri týdning fyri Føroyar. Umframt handilssamstarv hava Føroyar og ES eisini samstarvssáttmálar innan fiskiveiði og gransking. Men er samstarvið við ES nóg breitt og tíðarhóskandi tá samanborið verður við viðurskiftini millum ES og onnur lond í Vesturevropa? Nøkur lond í Vesturevropa, sum Ísland, Noreg og smálondini Andorra, Monako og San Marino, hava av ymsum orsøkum valt ES limaskapin frá. Øll ynskja best møguliga atgongd til ES marknaðin og eitt mennandi samstarv í Evropa, men hvussu skipa hesi londini síni viðurskifti við ES? Á tiltakinum fara umboð úr Andorra og Noreg at greiða frá teirra royndum av samstarvi við ES. Eisini fara serfrøðingar og samráðingarfólk hjá ES at greiða frá støðuni hjá ES til handil og annað samstarv við lond í Evropa, ið eru uttanfyri ES. Kate Sanderson, leiðari fyri Evropatoymið í Uttanríkistænastuni hevur eina innleiðandi framløgu um viðurskifti Føroya við ES og Marita Rasmussen, stjórin á Vinnuhúsinum fer at umrøða týdningin av ES marknaðinum fyri føroyskt vinnulív. Hans Andrias Sølvará, professari í søgu á Setrinum fer at stýra orðaskiftinum og Elin Mortensen, Sendikvinna Føroya til ES tekur saman um. Øll er hjartaliga vælkomin. Ikki er neyðugt at melda seg til frammanundan. Tiltakið verður á enskum. Skráin: 09: 00-09: 05-10: 20-Dag Wernø